Lyökäämme lasit pojat yhtehen
Lyökäämme lasit pojat yhtehen,
 hurraa, hurraa hurrataan vaan,
 :,: ja me juodaan niin kauan kuin me jaksetaan
 ja me onnelliset oomme vaan. :,:

 Minä vietin niin iloista elämää
 hurraa, hurraa hurrataan vaan,
 :,: että heilanikin rupes’ mua epäilemään;
 minä onnellinen olen vaan. :,:

 Läksin minä merille seilailemaan,
 hurraa, hurraa hurrataan vaan,
 :,: siniaalloilta onneani etsimään.
 Minä onnellinen olen vaan. :,:

 Sieltä löysinkin, mitä etsinkin,
 hurraa, hurraa hurrataan vaan,
 :,: sain tuon iloisen luontoni takaisin.
 Minä onnellinen olen vaan. :,:

 Ennenkuin minä lauluni lopetan,
 hurraa, hurraa hurrataan vaan,
 :,: niin mä tyttönikin juomahan opetan,
 ja me onnelliset oomme vaan. :,:

Lähde: Teekkarilauluja. 2001. 13. lähes muutumaton painos. Päätoimittaja Jaakko Helle. Teknillisen Korkeakoulun Ylioppilaskunta, Espoo.

Laulut
Teekkarilauluja_(2001)